Brudd for Lene Alexandra
Det bekrefter Øiens pressekontakt Marte Schei overfor VG. Det var Se og Hør som først omtalte bruddet. Øien er ifølge Schei på ferie, og ønsker ikke å kommentere saken ytterligere overfor VG. Lene Alexandra Øien, som tidligere er kjent som blant annet modell og artist, avslørte at hun var blitt samboer med den 13 år eldre pr-rådgiveren Henriette Grønn på bloggen sin i april. – Det var kjærlighet ved første blikk. Jeg føler meg priviligert som har møtt Lene. Hun er helt unik, skrev Henriette Grønn i en melding til VG den gang. Nå er forholdet altså over etter fire måneder samboerskap. – Jeg kan bekrefte at det er slutt mellom oss, ellers har jeg ingen kommentar, uttaler hun til Se og Hør. VG intervjuet Lene Alexandra Øien i forrige uke. Her snakket hun blant annet om å tro på seg selv. – Vi lever kanskje bare én gang og derfor har jeg lært meg til å lytte til magefølelsen og gjøre det som føles riktig for meg. Livet er for kort til å bruke tiden på ting som ikke gjør deg glad.
Lene Alexandra Øien (33) er ikke lenger sammen med Henriette Grønn (46).